{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":11,"n_cols":6,"rows_kept":11,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Nacrtu pravilnika o sadržaju i načinu vođenja Nacionalnog registra pružatelja zdravstvene zaštite"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"HRVATSKA LIJEČNIČKA KOMORA","PRAVILNIK O SADRŽAJU I NAČINU VOĐENJA NACIONALNOG REGISTRA PRUŽATELJA ZDRAVSTVENE ZAŠTITE","Hrvatska liječnička komora podržava ustrojavanje Nacionalnog registra pružatelja zdravstvene zaštite, međutim izražava zabrinutost u pogledu predloženog dijela rješenja u kojem se značajan dio podataka prikuplja od pružatelja zdravstvene zaštite. \nKvaliteta podataka prikupljenih na taj način biti upitna jer je iznimno zahtjevno kontinuirano održavati kvalitetu podataka na potrebnoj razini. \nRješenje vidimo u interoperabilnosti između svih dionika zdravstvenog sustava koji kvalitetno rade na održavanju svojih baza podataka koje bi se potom se integrirale s bazom HZJZ-a.\n\nVrsta i sadržaj podataka koji se prikupljaju nije dostatno pojašnjena od strane predlagatelja pravilnika što može izazvati pogrešne unose ili nerazumijevanje pri unosu. Iznimno važnim smatramo definirati jasna pravila i kriterije unosa \npodataka. \n\nSmatramo da se niti jedan od podataka koji je već evidentiran u nekoj od vjerodostojnih baza podataka ne bi trebao ponovno unositi već bi ga Nacionalni registar trebao preuzimati iz postojećih baza podataka."]
[2,"JASNA MATIĆ (Voditeljica Strukovnog razreda za medicinsko laboratorijsku djelatnost HKZR-a)","PRAVILNIK O SADRŽAJU I NAČINU VOĐENJA NACIONALNOG REGISTRA PRUŽATELJA ZDRAVSTVENE ZAŠTITE","Strukovni  razred za medicinsko laboratorijsku djelatnost Hrvatske komore zdravstvenih radnika \nJasna Matić, bacc.med.lab.diagn., dopredsjednica Hrvatske komore zdravstvenih radnika i voditeljica Strukovnog razreda za medicinsko laboratorijsku djelatnost Hrvatske komore zdravstvenih radnika:\n\nPRIMJEDBE-KOMENTAR NA PRAVILNIK O SADRŽAJU I NAČINU VOĐENJA NACIONALNOG REGISTRA PRUŽATELJA ZDRAVSTVENE ZAŠTITE  \n\n\nPoštovani,\n\nStrukovni razred za medicinsko laboratorijsku djelatnost Hrvatske komore zdravstvenih radnika je u potpunosti suglasan s predloženim Pravilnikom o sadržaju i načinu vođenja Nacionalnog registra pružatelja zdravstvene zaštite zbog toga što će biti jasno vidljiv naziv zanimanja, naziv zvanja, opis radnog mjesta te naziv radnog mjesta u sistematizaciji poslova. Sve navedeno posljedično treba dovesti do harmonizacije nazivlja zdravstvenih djelatnika 4., 6., i 7. razine obrazovanja.\nJedina primjedba/prijedlog na koji ukazujemo odnosi se na važnu stavku u eksportu podataka iz Šifrarnika koje koristi HZZO u tablicama: DJELATNOSTI PRUŽATELJA ZDRAVSTVENE ZAŠTITE i RADNICI PRUŽATELJA ZDRAVSTVENE ZAŠTITE. Predlažemo da se u tablici „RADNICI PRUŽATELJA ZDRAVSTVENE ZAŠTITE“ ispod  reda „Zvanje“ doda novi red „Šifra tipa zdravstvenog radnika ili suradnika u zdravstvu“ kako je navedeno i u tablici DJELATNOSTI PRUŽATELJA ZDRAVSTVENE ZAŠTITE zbog toga što Šifrarnici koje koristi HZZO  sadrže šifre za sve Djelatnosti u ZZ (Medicinske djelatnosti HZZO) i  Šifre tipa zdravstvenog radnika ili suradnika u zdravstvu."]
[3,"HRVATSKA LIJEČNIČKA KOMORA","PRAVILNIK O SADRŽAJU I NAČINU VOĐENJA NACIONALNOG REGISTRA PRUŽATELJA ZDRAVSTVENE ZAŠTITE,\nČlanak 4.","Hrvatska liječnička komora, a vjerujemo i druge komore u zdravstvu, vode baze podataka o svojim članovima u elektroničkom obliku koji omogućava interoperabilnost i razmjenu podataka, stoga predlažemo da se u članku 4. stavku 4. Nacrta pravilnika, iza riječi „ Hrvatskog zavoda za mirovinsko osiguranje i Registra zaposlenih u javnom sektoru“ dodaju riječi „komora u zdravstvu te po potrebi i drugih državnih tijela i pravnih osoba s javnim ovlastim“"]
[4,"KARMEN LONČAREK","PRAVILNIK O SADRŽAJU I NAČINU VOĐENJA NACIONALNOG REGISTRA PRUŽATELJA ZDRAVSTVENE ZAŠTITE,\nČlanak 4.","Umjesto \"može pribaviti i iz baze\" treba stajati: \"dužan je povezati se s bazom\". To je u skladu sa zahtjevima iz članaka 8.-11. Zakona o o podacima i informacijama u zdravstvu (NN 14/2019)."]
[5,"KARMEN LONČAREK","PRAVILNIK O SADRŽAJU I NAČINU VOĐENJA NACIONALNOG REGISTRA PRUŽATELJA ZDRAVSTVENE ZAŠTITE,\nČlanak 4.","(1) Rok od 30 dana je predug i treba iznositi 5 radnih dana.\n(3) Ovaj stavak izbrisati. Naime, MiZ, HZZO i komore posjeduju informatičku opremu te nema nikakvog razumnog razloga da budu iznimka i dostavljaju podatke poštom, što je način službene komunikacije na razini 19. stoljeća."]
[6,"KARMEN LONČAREK","PRAVILNIK O SADRŽAJU I NAČINU VOĐENJA NACIONALNOG REGISTRA PRUŽATELJA ZDRAVSTVENE ZAŠTITE,\nČlanak 9.","Rok od 60 dana je besmisleno dug i samo opravdava povike o neefikasnosti administracije. Rok treba iznositi najviše 2 radna dana."]
[7,"HRVATSKA LIJEČNIČKA KOMORA","PRAVILNIK O SADRŽAJU I NAČINU VOĐENJA NACIONALNOG REGISTRA PRUŽATELJA ZDRAVSTVENE ZAŠTITE,\nRADNICI PRUŽATELJA ZDRAVSTVENE ZAŠTITE","1)\nSmatramo da je osobne podatke pružatelja zdravstvenih usluga (OIB, Ime, Prezime, Spol, Državljanstvo) potrebno preuzimati iz OIB sustava, a ne tražiti da navedene podatke unosi pružatelj zdravstvene zaštite. Smatramo da se jedino na taj način može zadržati visoka kvaliteta unesenih  podataka.\n\n2)\nPotrebno je jasno definirati kriterije za određivanje primarnog/sekundarnog zaposlenja, budući da postoje zdravstveni radnici s više zaposlenja. Upitna je kvaliteta unesenih podataka i mogućnost izrade pouzdanih izvještaja i izrade analize ako se isključivo pružatelju zdravstvene zaštite prepusti odluka o tome koje je njegovo primarno zaposlenje, bez ikakvog kriterija za određivanje. \n\n3)\nSmatramo da podatak o temelju pružanja usluge treba prikupljati iz vjerodostojnih baza podataka, poput one HZMO-a \n\n4)\nSmatramo potrebnim definirati po kojem kriteriju i kojoj kodnoj listi se određuje djelatnost zaposlenja. Provodi li se po NKD  ili slobodnim unosom podataka ?\n\n5)\nVezano uz razlog prestanka zaposlenja ukazujemo kako postoji baza HZMO-a koja uredno sadrži podatke o početku i završetku zaposlenja. Upitno je zašto bi primjerice taj podatak dao pružatelj zdravstvene zaštite koji napušta zdravstveni sustav ?\n\n6)\nSmatramo potrebnim pojasniti što znači podatak Status specijalizacije i što se unosi u navedenu rubriku. Sve podatke o specijalizaciji zdravstvenog radnika stvara i posjeduje samo Ministarstvo zdravstva te nije jasno zašto se predviđa unos tih podataka od strana pružatelja zdravstvene zaštite.\n\nTakođer, javlja se problem planiranja kadrova u budućnosti – potrebno je postojeće izjednačiti s novima – stvoriti novu kodnu listu kako bi se moglo iste pratiti i planirati potrebe za istima u budućnosti"]
[8,"JASNA MATIĆ (Voditeljica Strukovnog razreda za medicinsko laboratorijsku djelatnost HKZR-a)","PRAVILNIK O SADRŽAJU I NAČINU VOĐENJA NACIONALNOG REGISTRA PRUŽATELJA ZDRAVSTVENE ZAŠTITE,\nRADNICI PRUŽATELJA ZDRAVSTVENE ZAŠTITE","Strukovni  razred za medicinsko laboratorijsku djelatnost Hrvatske komore zdravstvenih radnika \nJasna Matić, bacc.med.lab.diagn., dopredsjednica Hrvatske komore zdravstvenih radnika i voditeljica Strukovnog razreda za medicinsko laboratorijsku djelatnost Hrvatske komore zdravstvenih radnika:\n\nPRIMJEDBE-KOMENTAR NA PRAVILNIK O SADRŽAJU I NAČINU VOĐENJA NACIONALNOG REGISTRA PRUŽATELJA ZDRAVSTVENE ZAŠTITE  \n\n\nPoštovani,\n\nStrukovni razred za medicinsko laboratorijsku djelatnost Hrvatske komore zdravstvenih radnika je u potpunosti suglasan s predloženim Pravilnikom o sadržaju i načinu vođenja Nacionalnog registra pružatelja zdravstvene zaštite zbog toga što će biti jasno vidljiv naziv zanimanja, naziv zvanja, opis radnog mjesta te naziv radnog mjesta u sistematizaciji poslova. Sve navedeno posljedično treba dovesti do harmonizacije nazivlja zdravstvenih djelatnika 4., 6., i 7. razine obrazovanja.\nJedina primjedba/prijedlog na koji ukazujemo odnosi se na važnu stavku u eksportu podataka iz Šifrarnika koje koristi HZZO u tablicama: DJELATNOSTI PRUŽATELJA ZDRAVSTVENE ZAŠTITE i RADNICI PRUŽATELJA ZDRAVSTVENE ZAŠTITE. Predlažemo da se u tablici „RADNICI PRUŽATELJA ZDRAVSTVENE ZAŠTITE“ ispod  reda „Zvanje“ doda novi red „Šifra tipa zdravstvenog radnika ili suradnika u zdravstvu“ kako je navedeno i u tablici DJELATNOSTI PRUŽATELJA ZDRAVSTVENE ZAŠTITE zbog toga što Šifrarnici koje koristi HZZO  sadrže šifre za sve Djelatnosti u ZZ (Medicinske djelatnosti HZZO) i  Šifre tipa zdravstvenog radnika ili suradnika u zdravstvu."]